stanford-oval/wikipedia huggingface dataset:
หวาย
แหล่งข้อมูลอื่น

ข้อมูลที่เกี่ยวข้องกับ หวาย ที่วิกิสปีชีส์
| ด ค กผลผลิตจากป่าที่ไม่ใช่เนื้อไม้ |
| --- | --- |
ผลผลิตจากสัตว์:  ขนสัตว์  น้ำผึ้ง  Wild game 
เบอร์รี ผลไม้:  บลูเบอร์รี  สาเก  เมล็ดโกโก้  มะพร้าว  ทุเรียน  Gambooge  Huckleberry  ขนุน  จูนิเปอร์  มะขาม 
ใบพืช รากพืช:  พลู  Fiddlehead ferns  Mahuwa flowers  สาคู (queen)  Sassafras (รูตเบียร์)  ปาล์มเลื้อย  โสม 
เห็ด:  Bare-toothed russula  Bay bolete  Birch bolete  พอร์ชินี  Chanterelle  Honey mushroom  หลินจือ  มัตสึตาเกะ  Meadow mushroom  Morel  นางรม  Parasol mushroom  Red cap  Saffron milk cap  Slippery jack  ทรัฟเฟิล  Yellow knight 
ถั่ว เครื่องเทศ:  ออลสไปซ์  หมาก  ใบกระวาน  พริกไทย  บราซิลนัต  อบเชย  กานพลู  เฮเซลนัต  Malva nut  จันทน์เทศ  ไพน์นัต  วานิลลา 
น้ำมันพืช ไข:  คาร์นอบา  Chaulmoogra (Hydnocarpus wightiana)  เนยโกโก้  ยูคาลิปทอล  น้ำมันยูคาลิปตัส  Japan wax  Kokum  Kusum  Mahuwa  Nagkesar  น้ำมันปาล์ม (kernel)  Pongamia  Phulwara  Pilu  Sal-seed (Shorea robusta)  น้ำมันจันทน์  เนยเชีย  Tea-seed  Tea-tree  Vateria indica 
ยางไม้:  Benzoin  Birch-tar  การบูร  Creosote  กำยาน  รง  Kauri  แลคเกอร์  แมสติก  มดยอบ  Pine tar  Pitch  ยางสน  น้ำมันสน  ครั่ง  ยางรัก 
น้ำเลี้ยง / Gum และอื่น ๆ:  Birch syrup  หมากฝรั่ง  น้ำตาลจาก  น้ำตาลมะพร้าว  น้ำตาลอินทผลัม  น้ำเชื่อมผลไม้  Gum arabic  Gutta-percha  Kino  น้ำยาง  น้ำเชื่อมเมเปิล  น้ำตาลปึก  Palm wine (akpeteshie  ogogoro)  ยาง  Spruce gum 
อื่น ๆ:  ไผ่ (หน่อไม้)  Birch bark  Birch beer  ไม้ก๊อก  เฟิร์น  Forage  Gambier  มอสส์  สีธรรมชาติ (เทียนกิ่งขาว)  พีต  ควินิน  หวาย  เชลแล็ก  Tanbark (แทนนิน)  Thatching  Tendu leaves  Willow bark 
| --- | --- |
การแยกแยะหน่วยอนุกรมวิธาน:  Wikidata: Q1026217  Wikispecies: Calameae  GRIN: 2133  iNaturalist: 82472  IPNI: 319933-2  NCBI: 169733  Tropicos: 50299296
สิบล้อ (วงดนตรี)

| สิบล้อ |
| --- | --- |
ที่เกิด: กรุงเทพ ประเทศไทย
แนวเพลง: ร็อก, คันทรี
ช่วงปี: พ.ศ. 2544 - ปัจจุบัน
ค่ายเพลง: จีเอ็มเอ็ม แกรมมี่ มอร์ มิวสิก วอร์นเนอร์ มิวสิค ไทยแลนด์

สมาชิก: จุลจักร จักรพงษ์ (ฮิวโก้) : ร้องนำ, กีตาร์ พลกฤษณ์ วิริยานุภาพ (เอ) : กีตาร์ อาวุธ นุชนิล (เอ็ด) : ร้องนำ, เบส สุทธิพงษ์ แจ่มจำรัส (ใหม่) : กีตาร์ พรนิรันดร์ ปานศิลา (โด้) : กลอง

อดีตสมาชิก: ทองปอนด์ ระเบียบโอษฐ์ (ปอนด์) : เบส
สิบล้อ เป็นวงดนตรีแนวร็อก และคันทรี สัญชาติไทย ที่ได้เริ่มมีผลงานเมื่อปี พ.ศ. 2544 จนถึงปัจจุบัน ประกอบด้วยสมาชิก 5 คน คือ เล็ก - จุลจักร จักรพงษ์, เอ - พลกฤษณ์ วิริยานุภาพ, เอ็ด - อาวุธ นุชนิล, ใหม่ - สุทธิพงศ์ แจ่มจำรัส และ โด้ - พรนิรันดร์ ปานศิลา
ผลงาน > ชุดแรก: สิบล้อ

หลังรวมวงกันไม่นาน สิบล้อก็เข้าห้องอัดเสียงทำงานเพลงอัลบั้มแรกของตัวเองด้วยอัลบั้มชื่อเดียวกับวง เป็นงานเปิดตัวของวงในปี พ.ศ. 2544 เป็นงานที่เล่นดนตรีกันแบบ 3 ชิ้น กีตาร์-เบส-กลอง มีเอ - พลกฤษณ์ วิริยานุภาพ มือกีตาร์วงพอสเป็นโปรดิวเซอร์ให้ (ซึ่งต่อมาในภายหลัง เอก็กลายมาเป็นมือกีตาร์ของวงสิบล้อเต็มตัว) งานชุดนี้ไม่ประสบความสำเร็จมากนัก จุลจักรให้สัมภาษณ์ว่า อัลบั้มชุดแรกถูกต่อต้านมาก
ผลงาน > ชุดที่สอง: มนต์รักสิบล้อ

จากการออกทัวร์คอนเสิร์ต และซ้อมดนตรีอย่างหนักหน่วงมาเป็นเวลาเกือบ 2 ปี "มนต์รักสิบล้อ" อัลบั้มชุดที่ 2 ของวงสิบล้อก็ออกวางแผงในปี พ.ศ. 2546 กับสังกัด มอร์ มิวสิก ที่มีป้อม - อัสนี โชติกุล เป็นผู้ดูแล และได้ เทียรี่ เมฆวัฒนา เป็นโปรดิวเซอร์ โดยเล็กได้มีโอกาสแสดงให้เห็นประสบการณ์ในการทำงานที่มากขึ้น ด้วยการร่วมแต่งทำนอง และเนื้อร้อง ตลอดจนเรียบเรียงเพลงในหลาย ๆ เพลงด้วย ขณะที่สมาชิกทั้งหมดของวงก็ได้ร่วมเป็นโปรดิวเซอร์ของอัลบั้ม
มนต์รักสิบล้อ เน้นการเล่นสดโดยไม่ใช้เสียงสังเคราะห์ เพื่อให้เสียงดนตรีที่ได้ยินสามารถสัมผัสถึงอารมณ์ความรู้สึกของพวกเขาได้อย่างเต็มที่ เนื้อหาเน้นภาษาที่ตรงไปตรงมา เรื่องราวมีที่มาจากเรื่องที่เกิดขึ้นในสังคม และรอบ ๆ ตัวของพวกเขา นอกจากจะแสดงให้เห็นพัฒนาการที่ผ่านการบ่มเพาะด้วยประสบการณ์ของสิบล้อ อัลบั้ม มนต์รักสิบล้อ ยังเป็นงานที่ประสบความสำเร็จมากที่สุดชุดหนึ่งของพวกเขา
ผลงาน > ชุดที่สาม: เสียงเพลงสิบล้อ

ด้วยความสำเร็จของอัลบั้มมนต์รักสิบล้อ งานชุดที่ 3 ของวงจึงใช้เวลาในการทำงานที่สั้นกว่าอัลบั้มที่ผ่าน ๆ มา "เสียงเพลงสิบล้อ" และออกวางตลาดในปีถัดมา โดยเทียรี่เป็นโปรดิวเซอร์เช่นเคย และมีเพลงที่ แอ๊ด - ยืนยง โอภากุล (แอ๊ด คาราบาว) แต่งให้กับพวกเขาด้วยอีกหนึ่งเพลง
ในงานชุดนี้สิบล้อ ได้เปิดโอกาสให้แฟนเพลงได้เห็นอีกมุมหนึ่งของพวกเขา นั่นก็คือด้านที่โรแมนติก ด้านที่เกี่ยวกับความรัก ขณะที่ในเรื่องของการบันทึกเสียง สิบล้อได้แสดงให้เห็นถึงความหลงใหลในเสน่ห์ของดนตรียุค 70 อย่างชัดเจน เมื่อเลือกที่จะไม่อัดเสียงด้วยระบบดิจิทัล แต่กลับใช้การบันทึกเสียงเป็นเทปแอนะล็อกแทน เพื่อที่เส้นเสียงของเพลงจะฟังดูสด และมีความเป็นธรรมชาติมากกว่างานที่อัดในระบบดิจิตอล
ผลงาน > ชุดที่สี่: เงิน ๆ ทอง ๆ

“เงิน ๆ ทอง ๆ” อัลบั้มที่สิบล้อ เริ่มต้นการทำงานมาตั้งแต่กลางปี พ.ศ. 2548 เป็นอัลบั้มชุดแรกที่ออกกับวอร์นเนอร์ มิวสิค ไทยแลนด์ โดยในอัลบั้มชุดนี้นอกจากจะเปลี่ยนสังกัด ยังมีการเปลี่ยนแปลงสมาชิกของวงด้วย เมื่อปอนด์ มือเบสรุ่นก่อตั้งตัดสินใจลาออกไปทำธุรกิจส่วนตัว ทางวงจึงชวน อาวุธ นุชนิล หรือ เอ๊ด เข้ามารับหน้าที่แทน ซึ่งเอ๊ดเคยร้องประสานให้กับสิบล้อมาแล้วใน 2 อัลบั้มก่อนหน้านี้ และยังเคยเป็นนักร้องนำของวงฟลายมาก่อน ทำให้สิบล้อมีความหลากหลายในเรื่องของเสียงร้องมากขึ้น โดยในอัลบั้ม เงิน ๆ ทอง ๆ เอ๊ดก็ได้ร้องเพลงเปิดตัวด้วย 1 เพลง คือ "ขอรักอีกครั้ง"
สำหรับโปรดิวเซอร์ของอัลบั้ม เงิน ๆ ทอง ๆ ได้แก่ เขียว - กีรติ พรหมสาขา ณ สกลนคร (เขียว คาราบาว) ที่ก่อนหน้านี้ทำหน้าที่ดูแลเรื่องการบันทึกเสียงให้กับวง เนื่องด้วยเทียรี่ เมฆวัฒนา ติดการทำงานส่วนตัว แต่ก็ปลีกเวลามาให้คำปรึกษาในการทำงานกับทางวงอยู่เรื่อย ๆ และยังร่วมเล่นกีตาร์โปร่งในเพลงขอรักอีกครั้ง
ผลงาน > แยกวง

หลังจากที่จุลจักรแต่งเพลงในอัลบั้ม "ซับน้ำตาอันดามัน" แอ๊ด คาราบาว ซึ่งเป็นเพลงภาษาอังกฤษ ภายหลังอะแมนดา โกสต์ ซึ่งเป็นนักแต่งเพลง ได้ฟังเพลงนี้ จึงติดต่อขอให้ทำเดโม พอได้ทำเดโมก็ได้สัญญากับไอแลนด์เรเคิดส์ ได้ทำอัลบั้ม แล้วในที่สุดก็โดนปลดจากสัญญาจากค่ายเดิม
อนุสัญญาเจนีวาฉบับที่หนึ่ง

| อนุสัญญาเจนีวาว่าด้วยการพยาบาลสภาพบุคคลในกองทัพที่บาดเจ็บและป่วยเจ็บกลางสนามรบ |
| --- | --- |
ต้นฉบับอนุสัญญาเจนีวาฉบับที่หนึ่ง
วันลงนาม: 22 สิงหาคม ค.ศ. 1864
ที่ลงนาม: เจนีวาในประเทศสวิตเซอร์แลนด์ แก้ไขเพิ่มเติมครั้งสุดท้าย: 12 สิงหาคม ค.ศ. 1949
วันมีผล: ค.ศ. 1864
ผู้ลงนาม: สนธิสัญญาสากล
ข้อความทั้งหมด
 th: อนุสัญญาเจนีวาฉบับที่หนึ่ง ที่ วิกิซอร์ซ
อนุสัญญาเจนีวาฉบับที่หนึ่ง ว่าด้วยการดูแลรักษาทหารผู้บาดเจ็บและเจ็บป่วยในสนามรบ คือสนธิสัญญาหนึ่งในสี่ฉบับของอนุสัญญาเจนีวาที่วางรากฐานของกฎหมายระหว่างประเทศเกี่ยวกับการพิทักษ์ผู้เป็นเหยื่อของสงคราม อนุสัญญาลงนามครั้งแรกโดยประเทศในยุโรปสิบสองประเทศเมื่อวันที่ 22 สิงหาคม ค.ศ. 1864 ที่เมืองเจนีวาในประเทศสวิตเซอร์แลนด์ และมีผลบังคับใช้ในปีเดียวกัน อนุสัญญาดังกล่าวได้รับการแก้ไขครั้งสำคัญในปี ค.ศ. 1906, ค.ศ. 1929 และ ค.ศ. 1949 อนุสัญญาเจนีวามีความสัมพันธ์อย่างแน่นหนากับคณะกรรมการกาชาดระหว่างประเทศ ทั้งอนุสัญญาและคณะกรรมการกาชาดต่างก็เป็นผู้เริ่มต้นและผู้บังคับใช้ข้อตกลงที่ระบุไว้ในข้อตกลง
สรุปข้อบท

อนุสัญญาแต่เดิมเมื่อปี ค.ศ. 1864 มีเพียง 10 ข้อ ก่อนที่จะได้รับการเพิมเติมมาเป็น 64 ข้อในปัจจุบัน สนธิสัญญาดังกล่าวคุ้มครองทหารที่ต้องออกจากการรบเนื่องจากความเจ็บป่วยหรือได้รับบาดเจ็บ เช่นเดียวกับบุคคลทางการแพทย์หรือบุคคลทางศาสนา และพลเรือนในพื้นที่ทำการรบ บทบัญญัติสำคัญของสนธิสัญญา ได้แก่:
ในข้อ 12 ทหารที่ได้รับบาดเจ็บหรือเจ็บป่วยผู้ต้องออกจากการรบควรได้รับการปฏิบัติอย่างเมตตากรุณา และโดยเฉพาะอย่างยิ่ง ไม่ควรสังหาร ทำให้บาดเจ็บ ทรมาน หรือนำตัวไปทดลองทางชีววิทยา ข้อดังกล่าวถือเป็นหลักสำคัญที่สุดของสนธิสัญญา และจำกัดความหลักการที่นำมาใช้กับส่วนที่เหลือของสนธิสัญญา รวมไปถึงข้อตกลงที่จะให้ความเคารพหน่วยแพทย์และสิ่งก่อสร้างทางการแพทย์ (ส่วนที่สาม) การมอบหมายให้ดูแลผู้ได้รับบาดเจ็บ (ส่วนที่สี่) อาคารและวัตถุดิบ (ส่วนที่ห้า) ยานพาหนะขนส่งทางการแพทย์ (ส่วนที่หก) และเครื่องหมายที่ใช้ในเชิงป้องกัน (ส่วนที่เจ็ด)
ข้อ 15 มีใจความว่า ทหารที่เจ็บป่วยหรือบาดเจ็บควรได้รับการรวมเข้าเป็นกลุ่ม ได้รับการเอาใจใส่และการปกป้อง ถึงแม้ว่าพวกเขาอาจจะอยู่ในสถานภาพเชลยศึก
ข้อ 16 มีใจความว่า คู่ขัดแย้งควรระบุรูปพรรณของผู้ตายและผู้ที่ได้รับบาดเจ็บ และส่งข้อมูลดังกล่าวให้กับคู่ขัดแย้งฝ่ายตรงข้าม
ข้อ 9 เป็นการอนุญาตให้กาชาดสากล "หรือองค์กรสิทธิมนุษยชนอื่น ๆ ที่ไม่ฝักใฝ่ฝ่ายใด" ในการให้ความคุ้มครองและการรักษาทหารที่เจ็บป่วยและได้รับบาดเจ็บ เช่นเดียวกับบุคคลทางการแพทย์และบุคคลทางศาสนา
ปัจจุบัน มีชาติสมาชิก 194 ประเทศที่เข้าร่วมอนุสัญญาเจนีวา ค.ศ. 1949 ซึ่งรวมไปถึงสนธิสัญญานี้และสนธิสัญญาอีกสามฉบับ
ดูเพิ่ม

รายชื่อสนธิสัญญา
อนุสัญญาเจนีวา
อนุสัญญาเจนีวาฉบับที่สอง
อนุสัญญาเจนีวาฉบับที่สาม
อนุสัญญาเจนีวาฉบับที่สี่
แหล่งข้อมูลอื่น

International Committee of the Red Cross: Full text of the First Geneva Convention with commentaries
List of countries that have ratified the Fourth Geneva Convention
อสมการของเชบิเชฟ

บทความนี้เกี่ยวกับอสมการในทฤษฎีความน่าจะเป็น สำหรับอสมการเกี่ยวกับผลบวกของลำดับ ดูที่ อสมการผลบวกของเชบิเชฟ
ในทฤษฎีความน่าจะเป็น อสมการของเชบิเชฟ เป็นข้อความทางคณิตศาสตร์ที่ให้ขอบเขตบนของความน่าจะเป็นที่ค่าของตัวแปรสุ่มตัวหนึ่งจะเบี่ยงเบนไปจากค่าคาดหมายของตัวแปรสุ่มนั้น อสมการของเชบิเชฟแสดงความสัมพันธ์ระหว่างความน่าจะเป็นนี้กับส่วนเบี่ยงเบนมาตรฐานของตัวแปรสุ่มนั้น โดยมีใจความดังนี้
โดยทั่วไปแล้วอสมการของเชบิเชฟจะให้ขอบเขตบนที่แน่นกว่าอสมการของมาร์คอฟ เนื่องจากอสมการของเชบิเชฟใช้ความรู้เกี่ยวกับส่วนเบี่ยงเบนมาตรฐานของตัวแปรสุ่ม อสมการของเชบิเชฟถูกใช้ในการวิเคราะห์ขั้นตอนวิธีแบบสุ่มหลาย ๆ ขั้นตอนวิธี เนื่องจากตัวแปรสุ่มในขั้นตอนวิธีนั้นมักเป็นตัวแปรสุ่มที่พบได้บ่อยและสามารถคำนวณส่วนเบี่ยงเบนมาตรฐานได้ไม่ยาก
การพิสูจน์

เนื่องจาก  |X-\mu _{X}|\geq t\sigma _{X} ก็ต่อเมื่อ  (X-\mu _{X})^{2}\geq t^{2}\sigma _{X}^{2} เมื่อมอง  (X-\mu _{X})^{2}\, เป็นตัวแปรสุ่มและใช้อสมการของมาร์คอฟ เราได้ว่า
ค่า  \sigma _{X}^{2} คือความแปรปรวนของตัวแปรสุ่ม  X\, ซึ่งโดยนิยามแล้วมีค่าเท่ากับค่าคาดหมายของตัวแปรสุ่ม  (X-\mu _{X})^{2}\, ด้วยเหตุนี้
ตามต้องการ
อีกากินซากตะวันออก

Subspecies of bird
| Eastern carrion crow |
| --- | --- |

Corvus corone orientalis in Aomori, Japan.

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Passeriformes Passeriformes
วงศ์:: วงศ์นกกา Corvidae
สกุล:: Corvus Corvus
สปีชีส์:: C.  corone
สปีชีส์ย่อย:: C.  c. orientalis
Trinomial name
Corvus corone orientalis Eversmann, 1841
ชื่อพ้อง
 Corvus orientalis
อีกาซากศพตะวันออก (ชื่อวิทยาศาสตร์: Corvus corone orientalis) เดิมเป็นชนิดที่แยกออกต่างหากในชื่อ Corvus orientalis เป็นสมาชิกในวงศ์นกกา ปัจจุบันถูกระบุเป็นชนิดย่อยของ อีกากินซาก (Corvus corone) มีความแตกต่างทางสัญฐานจากอีกากินซากคือ ขนาดที่ใหญ่กว่า ความยาวปลายปากถึงโคนหางประมาณ 50 เซนติเมตร และขนหางที่บานออกและกว้างกว่า อีกาซากศพตะวันออกพบได้ในไซบีเรีย ไปจนถึงญี่ปุ่น ทางใต้สู่เอเชียกลาง อัฟกานิสถาน อิหร่านตะวันออก ภูมิภาคกัศมีร์ ทิเบตและภาคเหนือของจีน โดยทั่วไปวางไข่สามถึงห้าฟองบนต้นไม้หรืออาคาร ลักษณะของไข่ไม่แตกต่างจากชนิดย่อยหลัก (Corvus corone corone)
อสัญกรรมของอดอล์ฟ ฮิตเลอร์

"ฮิตเลอร์ตายแล้ว" หน้าแรกของหนังสือพิมพ์ของกองทัพสหรัฐ 2 พฤษภาคม ค.ศ. 1945
ระหว่างที่กรุงเบอร์ลินกำลังถูกโซเวียตบุกนั้นเอง อดอล์ฟ ฮิตเลอร์ ได้ยิงตัวตายเมื่อวันที่ 30 เมษายน 1945 ในฟือเรอร์บุงเคอร์ ส่วนภรรยาของเขา เอฟา เบราน์ ได้ฆ่าตัวตายด้วยยาพิษไซยาไนด์ ทั้งนี้ ศพของทั้งสองได้ถูกเคลื่อนย้ายไปยังทางออกฉุกเฉินของบังเกอร์ตามคำสั่งเสียของฮิตเลอร์ ทหารนำศพทั้งสองจัดวางในหลุมที่ขุดเตรียมไว้บริเวณด้านหลังทำเนียบนายกรัฐมนตรีไรช์ จากนั้นก็จัดการราดน้ำมันเชื้อเพลิงพร้อมกับจุดไฟเผาเพื่อป้องกันไม่ให้ทหารฝ่ายศัตรูนำไปประจานและกระทำยำยีอย่างเช่นที่เกิดขึ้นกับเบนิโต มุสโสลินี ผู้นำอิตาลี จากบันทึกของพวกโซเวียตระบุว่า ทหารโซเวียตได้ขุดร่างของฮิตเลอร์ขึ้นมา และนำไปฝังไว้ในหลายสถานที่ด้วยกันจนถึงปี 1970 ที่ร่างซึ่งโซเวียตอ้างว่าเป็นของฮิตเลอร์ถูกขุดขึ้นมาเป็นครั้งสุดท้าย ก่อนจะถูกนำไปเผาและโปรยเถ้า
ด้วยรายงานที่มีความแตกต่างกันออกไปที่ได้ระบุสาเหตุการตาย; บางกรณีได้ระบุว่า เขาตายด้วยยาพิษเท่านั้นและอีกบางกรณีหนึ่งคือเขาตายด้วยการใช้ปืนยิงศีรษะตัวเองพร้อมกับกัดแคปซูลบรรจุสารพิษไซยาไนด์ แต่นักประวัติศาสตร์สมัยนั้นได้ปฏิเสธรายงานเหล่านี้เพราะเป็นการโฆษณาชวนเชื่อของสหภาพโซเวียตหรือความพยายามการประนีประนอมเพื่อหาข้อสรุปที่แตกต่างกัน พยานคนหนึ่งได้บันทึกเอาไว้ว่า ศพมีรอยบาดแผลจากการถูกยิงทะลุผ่านปาก แต่ได้รับการพิสูจน์แล้วว่ามันเป็นไปไม่ได้ นอกจากนี้ยังมีข้อถกเถียงเกี่ยวกับกระโหลกศีรษะและกระดูกขากรรไกรที่ถูกขุดขึ้นได้โดยระบุว่าเป็นของฮิตเลอร์จริงหรือไม่
ในปี ค.ศ. 2009 นักวิจัยชาวอเมริกันได้ทำการตรวจดีเอ็นเอบนกระโหลกศีรษะที่เจ้าหน้าที่ของโซเวียตได้เชื่อมั่นมานานแล้วว่าเป็นของฮิตเลอร์แน่ๆ แต่การทดสอบและการตรวจสอบได้พบว่า กะโหลกศีรษะนั้นเป็นของผู้หญิงที่มีอายุน้อยกว่า 40 ปี ส่วนกระดูกขากรรไกรที่ถูกขุดขึ้นมายังไม่ได้รับการตรวจสอบใดๆเลย เท่ากับว่าในปัจจุบันนี้ ยังไม่มีหลักฐานทางวิทยาศาสตร์ใดๆที่ยืนยันถึงการมีอยู่ของร่างของฮิตเลอร์
ดูเพิ่ม

อสัญกรรมของเบนิโต มุสโสลินี
อสัญกรรมของฮิเดกิ โทโจ
สัญญาอนุญาตสาธารณะทั่วไปของกนู

โลโก้อย่างเป็นทางการของสัญญาอนุญาตสาธารณะทั่วไปของกนู เวอร์ชัน 3
เครื่องหมายการค้าของกนู
สัญญาอนุญาตสาธารณะทั่วไปของกนู หรือ กนูจีพีแอล หรือ จีพีแอล (GNU General Public License, GNU GPL, GPL) เป็นสัญญาอนุญาตสำหรับซอฟต์แวร์เสรี ที่ได้รับความนิยมสูงที่สุดในปัจจุบัน ฉบับแรกสุดเขียนโดย ริชาร์ด สตอลล์แมน เริ่มต้นใช้กับโครงการกนู ในปี พ.ศ. 2534 (ค.ศ. 1991). สัญญาอนุญาตจีพีแอลในปัจจุบันเป็นรุ่นที่ 3 นอกจากนี้มี สัญญาอนุญาตสาธารณะทั่วไปแบบผ่อนปรนของกนู หรือ แอลจีพีแอล (GNU Lesser General Public License, LGPL) ที่พัฒนาแยกออกมาจากจีพีแอลเพื่อใช้สำหรับไลบรารีซอฟต์แวร์
ลักษณะของสัญญาอนุญาตจีพีแอลมีลักษณะ "เสรี" (free) ที่หมายถึงเสรีภาพสำหรับผู้ใช้ซอฟต์แวร์สี่ประการดังนี้
เสรีภาพในการใช้งาน ไม่ว่าใช้สำหรับจุดประสงค์ใด
เสรีภาพในการศึกษาการทำงานของโปรแกรม และแก้ไขโค้ด การเข้าถึงซอร์สโค้ดจำเป็นสำหรับเสรีภาพข้อนี้ (โอเพนซอร์ซ)
เสรีภาพในการจำหน่ายแจกจ่ายโปรแกรม
เสรีภาพในการปรับปรุงและเปิดให้บุคคลทั่วไปใช้และพัฒนาต่อไป การเข้าถึงซอร์สโค้ดจำเป็นสำหรับเสรีภาพข้อนี้
โดยมีเพียงเงื่อนไขว่า การนำไปใช้หรือนำไปพัฒนาต่อ จำเป็นต้องใช้สัญญาอนุญาตเดียวกัน
สัญญาอนุญาตจีพีแอลเป็นสัญญาอนุญาตที่มีการใช้มากที่สุดในซอฟต์แวร์เสรีและซอฟต์แวร์โอเพนซอร์ซ โดยมีการใช้สัญญาอนุญาตจีพีแอล 75% จาก 23,479 ซอฟต์แวร์ที่พัฒนาใน Freshmeat เมื่อเมษายน พ.ศ. 2547 และประมาณ 68% ของซอฟต์แวร์ที่พัฒนาใน SourceForge
ตัวอย่างซอฟต์แวร์ที่ใช้สัญญาอนุญาตจีพีแอล ได้แก่ มีเดียวิกิ ไฟร์ฟอกซ์ และ phpBB
ประวัติ

ริชาร์ด สตอลแมนได้เขียนสัญญาอนุญาตสาธารณะทั่วไปของกนู (GPL) ขึ้นเมื่อปี ค.ศ. 1989 เพื่อนำไปใช้กับโปรแกรมคอมพิวเตอร์ที่เป็นส่วนหนึ่งของโครงการกนู ต้นแบบของจีพีแอลมาจากสัญญาที่คล้ายกัน ที่เคยใช้กับโปรแกรมนำไปใช้ได้กับทุกโปรแกรม
รุ่น > รุ่น 3

ภายหลังจากที่สัญญาอนุญาตรุ่น 3 ของจีพีแอลได้มีการเสนอนโยบายออกมา โดยมีข้อจำกัดในการใช้ซอฟต์แวร์มากขึ้นสำหรับบริษัทคอมพิวเตอร์ที่นำไปใช้ และจะมีประกาศใช้ในช่วงต้นปี พ.ศ. 2550 ส่งผลให้มีเหตุการณ์ขัดแย้งระหว่าง ลีนุส ทอร์วัลส์ผู้คิดค้นระบบลินุกซ์ และ ริชาร์ด สตอลแมนผู้เริ่มต้นสัญญาอนุญาตจีพีแอล โดยทางลีนุสยังต้องการให้ระบบลินุกซ์ใช้สัญญารุ่นเดิมคือรุ่น 2 ในขณะที่สตอลแมนต้องการผลักดันไปสู่รุ่น 3 ที่จำกัดการใช้งานของโปรแกรมให้มากขึ้น ส่งผลให้ทางบริษัทใหญ่หลายแห่ง รวมถึง ไอบีเอ็ม เอชพี เรดแฮต และบริษัทอื่น ไม่กล้าลงทุนในส่วนของลินุกซ์[ต้องการอ้างอิง] เนื่องจากเกรงว่าสตอลแมนจะผลักดันให้ลิขสิทธิ์เปลี่ยนแปลงไปอีกครั้งและมาฟ้องร้องบริษัทในภายหลัง เหมือนที่ผ่านมาได้ทำกับ เอ็นวิเดีย (เท่าที่ทราบคนที่ฟ้องเอ็นวิเดีย คือฝั่ง ลินุกซ์ ไม่ใช่ FSF และเป็นการละเมิดลิขสิทธิ์โดยลอกซอร์สโค้ดไปใช้และไม่เกี่ยวกับ GPL3 แต่เป็นการละเมิด GPL2 ซึ่งลีนุสเองก็เห็นชอบและเลือกไลเซนส์นี้ด้วยตัวเอง จึงไม่แน่ใจว่าความคิดเห็นข้างต้นเข้าใจภาพรวมของสถานการณ์และกฎหมายลิขสิทธิ์ จึงควรอ่านภาคภาษาอังกฤษประกอบหากต้องการเนื้อหาที่ถูกต้อง) และ ทีโว[ต้องการอ้างอิง] (สตอลแมนเรียกการที่ผู้ผลิตสร้างฮาร์ดแวร์ที่ผู้ใช้ไม่สามารถแก้ไขซอฟต์แวร์ว่า Tivoization FSF จึงออกแบบ GPL3 มามีเนื้อหาต่อต้านแนวคิดดังกล่าวซึ่งลีนุสไม่เห็นด้วยที่จะใช้ GPL3 กับ ลินุกซ์เคอร์เนล (ซึ่งก็ไม่ได้ถูกบังคับให้ใช้เพราะบังคับไม่ได้อยู่แล้วตามกฎหมาย)) อย่างไรก็ตามซอฟต์แวร์ที่ใช้ GPL2 และ GPL2หรือมากกว่า อยู่จะไม่ได้รับผลกระทบนี้ และสัญญานี้จะส่งผลกระทบเมื่อผู้พัฒนาซอฟต์แวร์ใช้สัญญารุ่น GPL3 ล้วนๆเท่านั้น (ทีโวจึงไม่ได้ทำผิดลิขสิทธิ์และไม่ได้ถูกฟ้อง) โดยทั่วไปแล้วแนวคิดอุดมคติของสตอลแมนที่ต้องการรักษาเสรีภาพของซอฟต์แวร์จากมุมมองของผู้ใช้ (แนวคิดแบบซอฟต์แวร์เสรี) โดยเน้นเพิ่มข้อจำกัดเกี่ยวกับสิทธิบัตรซอฟต์แวร์ ขัดแย้งกับความคิดของลีนุสที่อยากให้สิทธิ์กับผู้พัฒนาซอฟต์แวร์มากขึ้น (แนวคิดแบบโอเพ่นซอร์ส) นอกจากนี้ความพยายามของ GPL3 คือพยายามเข้าถึงแนวคิดของซอฟต์แวร์แบบเซอร์วิซ ได้แก่เว็บซอฟต์แวร์ที่ผู้ให้บริการไม่จำเป็นต้องให้ซอร์สโค้ดกับผู้ใช้บริการ
ความแตกต่างระหว่างสัญญาอนุญาต GPL และ BSD

ความแตกต่างระหว่างสัญญาอนุญาตจีพีแอลและสัญญาอนุญาตบีเอสดี (สัญญาอนุญาตที่นิยมอีกตัวหนึ่งสำหรับซอฟต์แวร์เสรี) คือสัญญาอนุญาตจีพีแอลครอบคลุมถึงซอฟต์แวร์ทั้งที่อยู่ในรูปของต้นฉบับ มีการดัดแปลง หรือรวมเป็นส่วนหนึ่งของซอฟต์แวร์อื่น โดยบุคคลที่นำซอฟต์แวร์ไปใช้หรือพัฒนาต่อ โดยหลักการกว้างๆ แล้วจำเป็นต้องเผยแพร่โดยใช้สัญญาอนุญาตเดียวกันก็ต่อเมื่อมีการจำหน่ายจ่ายแจกโปรแกรมไบนารี่ ของซอฟต์แวร์ที่พัฒนาต่อออกไปตามคำขอของผู้ได้รับโปรแกรมไบนารี่ นั้นๆ เท่านั้น ในขณะที่สัญญาอนุญาตบีเอสดีให้สิทธิ์กับผู้พัฒนาต่อมากกว่า โดยผู้ที่ไปพัฒนาต่อไม่ต้องเปิดเผยซอร์สโค้ดของโปรแกรม มีเพียงข้อความเจ้าของสัญญาอนุญาตเดิมเท่านั้นที่ต้องแสดงให้ผู้ใช้เห็น ซึ่งอาจใส่ไว้ในเอกสารคู่มือการใช้ก็ได้
ดูเพิ่ม

สัญญาอนุญาตเอกสารเสรีของกนู GFDL
สัญญาอนุญาตสาธารณะทั่วไปแบบผ่อนปรนของกนู LGPL
แหล่งข้อมูลอื่น

GPL v 2.0
บทการบรรยายายของริชาร์ด สตอลแมน เรื่อง GPLv3, 26 กุมภาพันธ์ 2549
องค์การอิสระด้านสิ่งแวดล้อมและสุขภาพ

องค์การอิสระด้านสิ่งแวดล้อมและสุขภาพ หรือ กอสส. ตามมาตรา 67 วรรคสอง ของรัฐธรรมนูญแห่งราชอาณาจักรไทย พุทธศักราช 2550 บัญญัติว่า "การดำเนินโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรงทั้งทางด้านคุณภาพสิ่งแวดล้อม ทรัพยากรธรรมชาติ และสุขภาพ จะกระทำมิได้ เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน รวมทั้งได้ให้องค์การอิสระซึ่งประกอบด้วยผู้แทนองค์การเอกชนด้านสิ่งแวดล้อมและสุขภาพ และผู้แทนสถาบันอุดมศึกษาที่จัดการการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ ให้ความเห็นประกอบก่อนมีการดำเนินการดังกล่าว"
การสิ้นสุดหน้าที่

10 ตุลาคม 2560 ที่ประชุมคณะรัฐมนตรี มีประยุทธ์ จันทร์โอชา นายกรัฐมนตรีในขณะนั้น มีมติเห็นชอบให้ยกเลิกระเบียบสำนักนายกรัฐมนตรี ว่าด้วยการประสานงานการให้ความเห็นขององค์การอิสระในโครงการหรือกิจกรรมที่อาจก่อให้เกิดผลกระทบต่อชุมชนอย่างรุนแรง พ.ศ. 2553 และอนุบัญญัติที่เกี่ยวข้องกับองค์การอิสระด้านสิ่งแวดล้อมและสุขภาพ โดยมีผลใช้บังคับเมื่อวันที่ 17 พฤศจิกายน 2560 และถือเป็นการสิ้นสุดหน้าที่ขององค์การอิสระด้านสิ่งแวดล้อมและสุขภาพอย่างถาวร เนื่องมาจากในรัฐธรรมนูญแห่งราชอาณาจักรไทย พ.ศ. 2560 (รัฐธรรมนูญฉบับใหม่) ไม่ได้กำหนดให้ต้องมีองค์การอิสระมาอยู่ในกระบวน การพิจารณาโครงการหรือกิจการที่มีผลกระทบด้านสิ่งแวดล้อม เหมือนกับที่เคยกำหนดไว้ในระเบียบสำนักนายกรัฐมนตรี
แหล่งข้อมูลอื่น

เว็บไชต์ทางการ เก็บถาวร 2018-09-02 ที่ เวย์แบ็กแมชชีน
องค์การอิสระด้านสิ่งแวดล้อมและสุขภาพ (เฉพาะกาล) เก็บถาวร 2011-03-21 ที่ เวย์แบ็กแมชชีน
สโมสรฟุตบอลบาร์เซโลนาในฤดูกาล 2008–09

ในฤดูกาล 2008-09 ของสโมสรฟุตบอลบาร์เซโลนา เริ่มยุคใหม่ด้วยผู้จัดการทีมคนใหม่ อดีตนักฟุตบอล และโค้ชสโมสรฟุตบอลบาร์เซโลนา เบ แป็ป กวาร์ดิออลา ผู้ที่พาให้ทีมคว้าทรีเบิลได้เป็นครั้งแรกในประวัติศาสตร์สเปน
ผู้เล่น

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
| ด ค กฤดูกาลแข่งขันของสโมสรฟุตบอลบาร์เซโลนา |
| --- | --- |
1899–1900 · 1900–01 · 1901–02 · 1902–03 · 1903–04 · 1904–05 · 1905–06 · 1906–07 · 1907–08 · 1908–09 · 1909–10 · 1910–11 · 1911–12 · 1912–13 · 1913–14 · 1914–15 · 1915–16 · 1916–17 · 1917–18 · 1918–19 · 1919–20 · 1920–21 · 1921–22 · 1922–23 · 1923–24 · 1924–25 · 1925–26 · 1926–27 · 1927–28 · 1928–29 · 1929–30 · 1930–31 · 1931–32 · 1932–33 · 1933–34 · 1934–35 · 1935–36 1936–37 1937–38 1938–39  1939–40 · 1940–41 · 1941–42 · 1942–43 · 1943–44 · 1944–45 · 1945–46 · 1946–47 · 1947–48 · 1948–49 · 1949–50 · 1950–51 · 1951–52 · 1952–53 · 1953–54 · 1954–55 · 1955–56 · 1956–57 · 1957–58 · 1958–59 · 1959–60 · 1960–61 · 1961–62 · 1962–63 · 1963–64 · 1964–65 · 1965–66 · 1966–67 · 1967–68 · 1968–69 · 1969–70 · 1970–71 · 1971–72 · 1972–73 · 1973–74 · 1974–75 · 1975–76 · 1976–77 · 1977–78 · 1978–79 · 1979–80 · 1980–81 · 1981–82 · 1982–83 · 1983–84 · 1984–85 · 1985–86 · 1986–87 · 1987–88 · 1988–89 · 1989–90 · 1990–91 · 1991–92 · 1992–93 · 1993–94 · 1994–95 · 1995–96 · 1996–97 · 1997–98 · 1998–99 · 1999–2000 · 2000–01 · 2001–02 · 2002–03 · 2003–04 · 2004–05 · 2005–06 · 2006–07 · 2007–08 · 2008–09 · 2009–10 · 2010–11 · 2011–12 · 2012–13 · 2013–14 · 2014–15 · 2015–16 · 2016–17 · 2017–18  · 2018–19 · 2019–20 · 2020–21 · 2021–22 · 2022–23 · 2023–24
อาฟเตอร์ ยู

| --- | --- |

อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน SET:AU
ก่อตั้ง: 19 กรกฎาคม พ.ศ. 2548
สำนักงานใหญ่: 1319/9 ถนนพัฒนาการ แขวงสวนหลวง เขตสวนหลวง กทม. 10250
เว็บไซต์: https://www.afteryoudessertcafe.com
ร้านอาฟเตอร์ ยู ที่เซ็นทรัล สีลมคอมเพล็กซ์
บริษัท อาฟเตอร์ ยู จำกัด (มหาชน) เป็นบริษัทดำเนินธุรกิจจำหน่ายขนมหวาน ดำเนินงานธุรกิจร้านขนมหวาน ภายใต้ชื่อ "ร้านอาฟเตอร์ ยู" และ "ร้านเมโกริ"  และทำธุรกิจบริการจัดงานนอกสถานที่และการรับจ้างผลิต ก่อตั้งขึ้นเมื่อวันที่ 19 กรกฎาคม พ.ศ. 2548 ในนาม บริษัท ซีมันช์ จำกัด โดยครอบครัวกนกวัฒนาวรรณ ต. สุวรรณและเครือญาติ และเปิดร้านอาฟเตอร์ ยู สาขาแรกที่ เจ-อเวนิว ทองหล่อ เมื่อวันที่ 1 ตุลาคม พ.ศ. 2550 มีเมนูอาหารสร้างชื่อคือ Shibuya honey toast จากนั้นเปลี่ยนชื่อมาเป็นบริษัท อาฟเตอร์ ยู จำกัด เพื่อให้สอดคล้องกับตราสินค้า แล้วมีการขยายสาขา เปิดสาขา 2 ในปี 2552 ที่สาขาลา วิลล่า พหลโยธิน จนในปัจจุบันมี 34 สาขา (ข้อมูล ธันวาคม 2561) และมีโรงงานผลิตที่ ตั้งอยู่ในนิคมอุตสาหกรรม จังหวัดสมุทรสาคร ปัจจุบันมีสาขาในต่างประเทศ ฮ่องกง เมื่อปี 2565 ประเทศกัมพูชา เมื่อปี 2567
บริษัทได้เข้าจดทะเบียนในตลาดหลักทรัพย์แห่งประเทศไทย ตั้งแต่วันที่ 23 ธันวาคม พ.ศ. 2559 เข้าซื้อขายในตลาดหลักทรัพย์ เอ็ม เอ ไอ เป็นวันแรก จำนวน 165 ล้านหุ้น เปิดตลาดที่ 11.50 บาท จากราคา IPO ที่ 4.50 บาท และปิดที่ 13.50 เพิ่มขึ้น 9 บาท (+200%) มูลค่าซื้อขายอยู่ที่ 3,431 ล้านบาท จากข้อมูลวันที่ 11 ตุลาคม พ.ศ. 2560 มีมูลค่าหลักทรัพย์ตามราคาตลาด 7,748.42 ล้านบาท
บริษัท อาฟเตอร์ ยู จำกัด (มหาชน) มีบริษัทย่อย 1 บริษัท คือ บริษัทออรั่ม แอนด์ ออรั่ม จำกัด โดยมีหุ้นร้อยละ 100.00
แหล่งข้อมูลอื่น

เว็บไซต์ทางการ
อุปกรณ์การเกษตร

อุปกรณ์การเกษตรหลากหลายประเภท
อุปกรณ์การเกษตร เป็นเครื่องมือที่ช่วยอำนวยให้การปฏิบัติงานเกษตรมีความสะดวกและรวดเร็ว ลดแรงของเกษตรกร อุปกรณ์การเกษตรแบ่งตามชนิดวัสดุมีทั้งที่ทำจากโลหะ ทำจากพลาสติก ทำจากไฟเบอร์ หรือแม้แต่ทำจากวัสดุธรรมชาติ หากแบ่งอุปกรณ์การเกษตรตามลักษณะการใช้งานจะสามารถแบ่งได้เป็นอุปกรณ์งานหนักและอุปกรณ์งานเบา แบ่งตามลักษณะใช้งาน ได้แก่ เครื่องมือช้งานกับดิน เครื่องมือใช้งานในการให้น้ำพืช และเครื่องมือที่ใช้ในการดูแลตัดแต่งกิ่ง ตัวอย่างอุปกรณ์การเกษตร เช่น จอบขุด เสียมพรวน บัวรดน้ำ กรรไกตัดกิ่ง รถไถ่ รถเกี่ยว เป็นต้น อุปกรณ์การเกษตรมีให้ได้ศึกษาและฝึกทักษะปฏิบัติในวิทยาลัยเกษตรกรรม
ตัวอย่างอุปกรณ์ที่ใช้ในการเกษตร เช่น
ส้อมพรวน : ใช้ในการพรวนดิน เหมาะกับดินที่ร่วนซุย เนื่องจากส้อมพรวนไม่ใช่อุปกรณ์เกษตรประเภทใช้งานหนัก เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันกันสนิม
เสียม : ใช้ในการขุดหลุมเตรียมเพื่อปลูกต้นไม้ เหมาะในการขุดหลุมขนาดเล็ก เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันเพื่อกันสนิม เก็บเข้าที่ให้เรียบร้อย
พลั่ว : ใช้ในการตักดิน ตักปุ๋ย หรือขุดหลุมขนาดเล็ก ๆ ไม่ลึก เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันเพื่อกันสนิม เก็บเข้าที่ให้เรียบร้อย
คราด : ใช้ในการย่อยดินให้เป็นก้อนเล็ก ๆ และใช้เก็บเศษหญ้าบนหน้าดิน เมื่อใช้แล้วควรล้างทำความสะอาด เช็ดให้แห้งแล้วทาด้วยน้ำมันเพื่อกันสนิม เก็บเข้าที่ให้เรียบร้อย
บัวรดน้ำ : ใช้ในการรดน้ำเหมาะกับต้นกล้าหรือต้นไม้ที่มีขนาดเล็กลำต้นอ่อน น้ำที่ออกจากฝักบัวจะเป็นสายขนาดเล็ก ช่วยให้น้ำกับพืชได้ทั่วถึงและต้นไม้ไม่บอบช้ำ เมื่อใช้แล้วล้างทำความสะอาดเก็บเศษหญ้าออกจากบัวรดน้ำเพื่อไม่ให้อุดตันฝักบัวเมื่อนำไปใช้รดน้ำครั้งต่อไป
กรรไกรตัดกิ่ง : ใช้สำหรับตัดแต่งกิ่งไม้ขนาดเล็ก ตัดใบพืชที่แห้ง เป็นโรคทิ้ง ตัดแต่งต้นไม้ที่มีใบหนาเกินไป เมื่อใช้แล้วควรเช็ดทำความสะอาดแล้วทาด้วยน้ำมันเพื่อกันสนิมและหยอดน้ำมันสปริงขากรรไกร เก็บเข้าที่ให้เรียบร้อย
เครื่องตัดสับ : ใช้สำหรับตัดหรือสับหญ้าอาหารโคให้เป็นชิ้นเล็ก ๆ เพื่อความสะดวกในการบรรจุเพื่อขนย้าย และเพื่อสับหญ้าให้เป็นชิ้นเล็ก ๆ สำหรับนำมาผสมในสูตรอาหารโค